Anders Rødsjø

Anders Rødsjø (født 8. juni 1906 i Stjørna, død 7. mars 1995) var den siste fastboende bonde på fjellgården Holvatnet i Rissa fra 1933 til 1956. Han var sønn av Anton Martinussen Søtvik Botngård født 1875 i Bjugn – død 1908 i Stjørna og Pauline Bertine Lillemo Rødsjø født 1882 i  Stjørna- død 1943 i Stjørna. 

Rødsjø var lokalhistoriker og ble benyttet i mange sammenhenger for både kommune, stat og private slektsforskere. Han tok over drifta etter Anne Marta og Hans Hulvand som var de siste eierne av Holvassbruket før den ble solgt til Staten i 1937. Da forpaktet han gården av den Norske Stat ved Vassdragsvesnet. Etter at han la ned drifta på Holvassgården i 1956 jobbet han i Statens vegvesen i mange år.

Han var en av mange som gikk inn for å unngå utbygging av kraftverkene i Stjørna i Stjørnavassdraget og Holvassdraget på Fosen i Sør-Trøndelag i en årrekke som fremtidig kraftkilde. I den forbindelse var han en av kontaktpersonene for kulturhistorisk funn i vassdraget for statens undersøkelser av området på 1980-tallet. Han har også bidratt med opplysninger, intervju og vært med å skrevet artikler for Skogeierlaget i Rissa. 

I 1994 ble han med i innspillingen av filmen "Men i helga har vi fri" av Aminda Produksjoner og den gikk til topps i kortfilmfestivalen i Grimstad samme år. Filmen fra Hulvann var den eneste dokumentaren dette året som fikk pris fra hovedjuryen med ett diplom. Filmen omhandlet mennesker med ulike behov med funksjonshemminger der Anders i en årekke hadde stilt opp frivillig for dette arbeidet i skogsgruppa i det området han selv hadde drevet i mange år.

Under andre verdenskrig bistod han med fri kost og losji på Holvatnet for flere motstandsmenn i Trøndelag på sine ferder i motstandsarbeidet for et fritt Norge. Det var Jon Moan, Sverre Aune, Halvdan Gjelvold, Trygve Eikset, Johan Moan og Ludvik Kruksve. Under Operasjon Oleander som tyskerne satte igang på Fosen våren 1944 var han selv under rassia fra lensmannen og tyske offiserer med mistanke om bistand til motstandsbevegelsen. Han tok også imot Jougoslaviske partisaner som lå i dekning på gårdene rundt Rødsjøen i 1942 – 1943 før Serberhytta ble bygget.

 Litteratur 
 Asbjørn Øksendal: Operasjon Oleander. Gestapo i Trondheim og Leksvikaffaeren 1942-44 Nordenfjelske forlag (1968)
 Asbjørn Øksendal: Når Nøden er størst Nordenfjelske forlag (1969)
 Cevja Jovanovic: Flukt til friheten : fra nazi-dødsleire i Norge (1985) ISBN 8205163588
 Fosna Folket, Holvatnet i gamle dager, Julebilag om Holvassgubben Sjøl, 21 Desember 1984.
 Fosna Folket: Juleartikkel om Holvatnet i gamle dager, Julebilag for Fosna Folket side 7 Desember, året 1986.
 Fosna Folket: Holvassgubben forteller, side 11 Fredag 5 mars, år 1991.
Årbok for Fosen: Minner langs Nordelva og Holvasselva ved Kirsti Jordet, side 11-20, 1993.
Årbok for Fosen: Kulturminner ved Holvatnet ved Kirsti Jordet, side 89-100, 1994.
 Rissa skogeierlags 50- årsjubileum bokutgivelse: Større intervju, 1989.
 Årshefte for Stjørna Heimbygdslag, Holvassgården, 2009.
 Årshefte for Stjørna Heimbygdslag, Holvassgården, 2010.
 Minneord om Anders Rødsjø: Adresseavisen, 13. mars 1995.

 Eksterne lenker 
 Hamskiftet
 Skogsgruppa i Stjørna av Aminda Produksjoner
 Stjørna Heimbygdslags hjemmeside

Kategori:Personer fra tidligere Rissa kommune
Kategori:Personer fra Indre Fosen kommune
Kategori:Norske lokalhistorikere